นิกเกอิปิดบวก 54.19 จุด รับคาดการณ์ญี่ปุ่นเลื่อนขึ้นภาษี
นิกเกอิปิดบวก 54.19 จุด รับคาดการณ์ญี่ปุ่นเลื่อนขึ้นภาษี

16 พ.ค. 2559

ดัชนีนิกเกอิตลาดหุ้นโตเกียวปิดบวกในวันนี้ โดยดัชนีนิกเกอิปิดบวก 54.19 จุด หรือ 0.33% แตะที่ 16,466.40 จุดเพราะได้แรงหนุนจากการคาดการณ์ที่ว่า รัฐบาลญี่ปุ่นอาจจะเลื่อนการปรับขึ้นภาษีการบริโภค
ดัชนีนิกเกอิเคลื่อนไหวนแดนบวกตลอดทั้งวัน หลังจากหนังสือพิมพ์นิกเกอิรายงานเมื่อวันเสาร์ที่ผ่านมาว่า นายกรัฐมนตรีชินโซ อาเบะ กำลังวางแผนที่จะเลื่อนการปรับขึ้นภาษีการบริโภค เนื่องจากแนวโน้มเศรษฐกิจยังไม่แน่นอน
นอกจากนี้ การที่เงินเยนชะลอการแข็งค่าเมื่อเทียบกับดอลลาร์สหรัฐ ยังช่วยลดความวิตกกังวลเกี่ยวกับแนวโน้มผลกำไรของบริษัทญี่ปุ่น และได้หนุนหุ้นกลุ่มส่งออกดีดตัวขึ้นด้วย
หุ้นชิเซโด ซึ่งเป็นผู้ผลิตเครื่องสำอางรายใหญ่ของญี่ปุ่น พุ่งขึ้น 9.9% หลังจากบริษัทปรับเพิ่มคาดการณ์ผลประกอบการในปีงบการเงินซึ่งสิ้นสุดเดือนธ.ค.2558 เนื่องจากยอดขายในต่างประเทศแข็งแกร่งขึ้น